Also, am samschtig abig bini mit de swiss uf Johnnesburg und wiiter uf Durban (ostküste) gfloge. Det simmer dänn am nami am  3 im hotel aacho. Das hotel liit diräkt amene super strand. Aber mer sind dänn zimli flach gsii und nümm go bade. Zabig hämmer im hotel gässe, well das mit de kriminalität isch also würkli so: Znacht am beschte nume no mit em taxi vo A nach B. Und de tag duur halt eifach speziell vorsichtig mit portemonnaie und so. Und halt nöd speziell zeige was me hät (schmuck, uhr, kamera). Mit sitznachber im flüger hät mir erchlärt, dass d'arbetslosequote 40% (!!!!!!) isch. Da demit isch au scho d'kriminalität erchlärt.